Acontobeløbet fastsættes ud fra to parametre: kWh-forbrug og prisen pr. kWh:
Dit kWh-forbrug fastsættes efter dit forbrug sidste år. Hvis du har haft et forbrug på 4000 kWh i 2021, vil dit forbrug blive sat til 1000 kWh på den regning, du modtager i januar 2022. Sidste års forbrug deles dermed op i fire, så du får et forbrug pr. kvartal.
Prisen pr. kWh fastsættes ud fra to faktorer: Sidste måneds gennemsnitlige pris pr. kWh og forventninger til elprisen. Det vil altså sige, at prisen pr. kWh på den regning, du modtager i januar 2022, er gennemsnitsprisen pr. kWh fra december 2021 kombineret med vores forventninger til elpriserne i de første måneder af 2022.
Er du ny kunde, sætter vi dit kWh-forbrug efter det niveau, man plejer at regne med for din boligtype og familiestørrelse. Hvis du allerede er kunde, og vi kender dit kWh-forbrug fra det forgangne år, så er det ud fra dette, vi fastsætter dit forbrug. Bliver dit forbrug af kWh enten sat for højt eller for lavt, vil beløbet blive refunderet eller opkrævet på næste kvartalsregning.
Bliver prisen pr. kWh en anden, end den der er estimeret, så vil beløbet blive refunderet eller opkrævet på næste kvartalsregning.